Il maletàn l'è el dialet parlà a Malé, in Val de Sol, in provincia de Trent, e el fa parte di na familia de dialeti compagni parladi énte la val, che se ghe dis in pò a tüti "solàndro", e quei ch'i li parla i chiapìs ben tüt, parò ciaskedün de sti dialèti el gà le sò pecüliarità, el gà. Dal’analisi de arquanti nomi de posti se porò pensar che la Val de Sol la fus già abitada amò prima d'i romani . La distribuzión geografica d'i nomi la faró pensar a na colonizazión da l'est, de popolazión galiche e/o retiche. La testimognanza dei romani la sarò 'nt'i nomi prediali . Le vie di comunicazión le era: el pas del Tonàl cola val Camònica; Campìlio cola val Rendéna; el pas dele Palàde cola val Venòsta. L’analisi dele regole di pronüncia ént'i vari posti la porteró a clasificar el dialet del’auta Val de Sól come in dialet con origini ladine, e quel dela basa Val de Sol come in dialet de tipo anaunico. Malé el se trova propi in mez a ste doi zone.